b'\n_START_ARTICLE_\nVelika nagrada Deauvilla 1936\n_START_SECTION_\nPred dirko\n_START_PARAGRAPH_\nDirka je potekala po ulicah Deauvilla, ve\xc4\x8d dirka\xc4\x8dem so se zdele ozke ulice zelo nevarne za dirkanje.\n_START_SECTION_\nDirka\n_START_PARAGRAPH_\nRen\xc3\xa9 Dreyfus, ki je osvojil najbolj\xc5\xa1i \xc5\xa1tartni polo\xc5\xbeaj, je moral odstopiti \xc5\xbee v \xc4\x8detrtem krogu zaradi okvare motorja. V sedmem krogu je Albert Chambost do\xc5\xbeivel hudo nesre\xc4\x8do, za posledicami katere je umrl nekaj dni kasneje v bolni\xc5\xa1nici. Proti koncu dirke je Giuseppe Farina, ki je vodil pred Jean-Pierrom Wimillom in Marcelom Lehouxom, \xc5\xbeelel za krog prehiteti Lehouxa. Pri tem sta tr\xc4\x8dila, Farina je utrpel le manj\xc5\xa1e po\xc5\xa1kodbe, Lehouxov dirkalnik pa je prevrnilo, nato pa se je \xc5\xa1e v\xc5\xbegal. Lehoux je bil na mestu mrtev. Dirko so kon\xc4\x8dali le trije dirka\xc4\x8di, Wimille, Charlie Martin in Jos\xc3\xa9 Mar\xc3\xada de Villapadierna.\n_START_SECTION_\nPo dirki\n_START_PARAGRAPH_\nUli\xc4\x8dna steza po Deauvillu ni nikoli ve\xc4\x8d gostila kak\xc5\xa1ne dirke.'